### Zápis č. 13/2020

**zo zasadnutia Komisie bytovej, sociálnej, obchodu a služieb** **pri Obecnom zastupiteľstve obce Jaslovské Bohunice, konaného dňa 2.12.2020**

**Prítomní**: podľa prezenčnej listiny z celkového počtu 5 členov boli prítomní 4

**Program:**

1. Otvorenie
2. Prešetrenie sťažnosti
3. Rôzne

K bodu 1/

Stretnutie komisie otvoril predseda komisie Miroslav Gajarský. Privítal členov komisie na zasadnutí komisie. Skonštatoval, že komisia je uznášaniaschopná.

#### K bodu 2/

Na rokovanie komisie bol pozvaný nájomca bytu ........................................ Na zasadnutie sa nedostavil. Po prerokovaní sťažností na opakované nevhodné a hlučné správanie sa nájomcu a členov jeho domácnosti komisia prijala nasledovné uznesenia:

**Uznesenie č. 24:**

Komisia bytová, sociálna, obchodu a služieb odporúča starostke obce Jaslovské Bohunice dôrazne upozorniť nájomcu na hrubé porušovanie nájomnej zmluvy a Domového poriadku a možných dôsledkov ak nepríde k náprave.

Hlasovanie: Za: 4 členovia (Gajarský, Ing. Heteš, Ing. Dubovský, Junasová,)

Proti: 0

Zdržal sa: 0

#### K bodu 3/

Komisia posúdila predložené žiadosti o jednorazovú dávku v hmotnej núdzi a prijala nasledovné uznesenia:

**Uznesenie č. 25:**

Komisia bytová, sociálna, obchodu a služieb odporúča starostke obce poskytnúť jednorazovú dávku v hmotnej núdzi ........................., spĺňa podmienky stanovené VZN vo výške 35,00 eur.

Hlasovanie: Za: 4 členovia (Gajarský, Ing. Heteš, Ing. Dubovský, Junasová)

Proti: 0

Zdržal sa: 0

**Uznesenie č. 26:**

Komisia bytová, sociálna, obchodu a služieb odporúča starostke obce neposkytnúť jednorazovú dávku..............., nespĺňa podmienky stanovené VZN tým, že v roku 2020 jej už bola vyplatená jednorazová dávka v hmotnej núdzi v plnej výške ako povoľuje VZN.

Hlasovanie: Za: 4 členovia (Gajarský, Ing. Heteš, Ing. Dubovský, Junasová)

Proti: 0

Zdržal sa: 0

Na záver rokovania komisie predseda komisie Miroslav Gajarský  poďakoval členom komisie za účasť a ukončil zasadnutie komisie.

Zapísala: Mária Matoleková

Miroslav Gajarský

predseda komisie

Prílohy: Prezenčná listina